22 की उम्र, तीन साल के बच्चे सी ताकत, पूरी की 2334 किमी राइड
जालंधरशहर के ज्वाला नगर में रहने वाले 22 साल के अर्जुन ठाकुर के तो जांघ के मसल हैं और ही पिंडलियों के। डाक्टरों की भाषा में वह 70 फीसदी फिजिकली हैंडीकैप्ड है। उसकी टांगें बच्चों जैसी हैं। इनमें 3 साल के बच्चे जितनी ही ताकत है। इसलिए ये चल नहीं सकते। 10 साल की उम्र तक वो बैसाखी के सहारे ही चले। फिर एक दिन साइकिल चलाई। सोचा - बैसाखी से तो ये अच्छी है। अब उन्होंने ब्रिटिश साइक्लिस्ट एडम पेसक्सटन के साथ वाघा बॉर्डर से बंगाल बाॅर्डर तक 2334 किलोमीटर की राइड 31 दिन में पूरी की है। 26 जनवरी को उन्होंने यह यात्रा शुरू की थी। पहली बार वे पिछले साल जून में चर्चा में आए। तब उन्होंने महिलपुर से तलवाड़ा तक 47 लोगों के साथ तेरह घंटे में 200 किलोमीटर की राइड पूरी की थी।
ब्रिटिश साइक्लिस्ट एडम पेक्सटन के पूर्वज ब्रिटिश शासन के दौरान भारत में रहे थे। वह उनकी याद में जनवरी में यहां पर साइक्लिंग करने आए थे। बेरोजगार अर्जुन ने बताया कि पंजाब बाइकर्स क्लब ने मेरा संपर्क एडम से कराया। क्लब पंजाब के कंडी एरिया में सेमी हिल्स होने के चलते साइक्लिंग टूरिज्म को विकसित करने की कोशिश में है। मुझे एडम ने पूरी राइड के दौरान साथ रखने की सहमति दी।
बकौलअर्जुन : जैसे-जैसेएडम चलते थे, मैं भी साथ होता था। हम रोजाना 5-6 घंटे साइकिल चलाते। ये 20-22 किलोमीटर प्रतिघंटा की औसत पर होती। वह 26 जनवरी को वाघा बाॅर्डर से चले थे। उनके टूर में पंजाब, हरियाणा, यूपी, बिहार, झारखंड वेस्ट बंगाल शामिल थे। एक अंग्रेज और दूसरा साथी पैरों से कमजोर... लोग हमें देखकर हैरान होते। मूल रूप से होशियारपुर के रहने वाले केवल कृष्ण और नीलम के घर जुड़वां बेटों का जन्म हुआ था। नाम रखा करण और अर्जुन। इनमें अर्जुन खास है। अर्जुन घर में ही रहता था। स्कूल जाने लगा तो बैसाखी मिल गई। वहां सारे बच्चे खेलते... वह क्लास में ही बैठा रहता। बकौल अर्जुन - मेरे जैसे हर शख्स के साथ ऐसा ही होता है। मैंने कभी नहीं सोचा था कि बड़ा होकर क्या करूंगा। मैं सिर्फ यही सोचता था कि सरकारी नौकरी मिल जाए या फिर कोई बैठकर करने वाला काम। बड़ा हुआ तो स्कूल के बाद दवा की दुकान पर पार्टटाइम जॉब करने लगा। बैसाखी छोड़कर एक्सपेरीमेंट के लिए साइकिल चलाने की कोशिश की थी। फिर घर से बाहर जाता ही साइकिल पर था। रोजाना की औसतन 14-15 किलोमीटर साइकिल की होती थी। सब्जी मंडी के सामने अस्पताल में दवा की दुकान चलाने वाले रोहित शर्मा आर्ट आफ लिविंग से जुड़े हैं। कहते हैं : एक दिन अर्जून साइकिल पर चढ़े-चढ़े ही दुकान के काउंटर तक पहुंचा। बोला - भाइजी पार्ट टाइम काम मिलेगा? बकौल रोहित मैंने उसे देखते ही हां कर दी। मैं देखता था कि साइकिल ही अर्जुन की मूवमेंट है। मैं ओवरवेट था। एक दिन मेरी अर्जुन की राय बन गई कि कांजली तक साइकिल पर जाया जाए। मैंने भी इसके लिए साइकिल खरीद ली। हर हफ्ते इकट्ठे साइकलिंग करने लगे। फिर रूटीन बनी। धीरे-धीरे साइकलिंग क्लब बना। अर्जून बना हमारा स्टार। जिसने पिछले साल 200 किलोमीटर की पहली राइड की थी। उसके लिए 200-400-800 किलोमीटर की राइड रूटीन बन गई।
hin_Deva hin_Deva hin_Deva hin_Deva